Cerophytum elateroides

Cerophytum elateroides Cerophytidae familiako kakalardo saproxilikoa da, zientziarako Pierre André Latreillek 1804an deskribatu zuena.

 Deskribapena 
6 eta 7,5 mm arteko luzera du. Beltza, marroi beltzaxka edo marroi gorrizta, pronoto zeharkakoa eta oso puntukaria; burua ere puntukaria da. Kopeta karinatua, eta hanka marroi-gorriztak. Arrak orrazi-formako antenak ditu, eta emeak zerratuak.

 Bizilekua 
Zuhaitz hostozabalen ustelduretan bizi da, Salix, Populus, Tilia, Acer, Quercus, Platanus, Fagus, Ulmus eta Alnus generoetako zuhaitzen zuloetan.

 Banaketa 
Hegoaldeko eta erdialdeko Europan dago banaturik, Iberiar penintsularen iparraldetik Polonia, Errumania, Serbia eta mendebaldeko Errusiaraino. Britainia Handian desagertu dela uste da. Euskal Herriari dagokionez, Irañetan (Nafarroa Garaia) besterik ez da atzeman, ametz ilaunduna nagusi den baso zahar batean.

 Kontserbazioa 
IUCNren Zerrenda Gorrian espezie kalteberatzat hartua da. Nafarroako Faunako Espezie Mehatxatuen Katalogoan ere jasorik dago, kaltebera kategorian.

 Erreferentziak 

 Kanpo estekak 

Kategoria:Cerophytidae
Kategoria:Euskal Herriko koleopteroak
Kategoria:1804. urtean deskribatutako taxoiak